15/10/2010 | Administración LocalMunicipal
A Baña
Aprobación definitiva Ordenanza axuda no fogar

Elevado a definitivo o acordo plenario de data 10 de agosto de 2010 sobre a súa aprobación inicial, por non se presentar reclamacións durante o período de exposición pública, de acordo co artigo 17.4 da Lei 39/1988, do 28 de decembro, publícase o seu texto íntegro para os efectos da súa entrada en vigor: 1.1 En uso das facultades concedidas nos artigos 133.2 e 142 da Constitución e polo artigo 106 da Lei7/1985, do 2 de abril, reguladora das bases do réxime local, e de conformidade eco disposto nos artigos 15 a 19 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, e artigo81da Lei 5/1997, do 22 de xullo, da Administración local de Galicia.1.2 O Concello de A Baña establece a taxa pola prestación do servizo de axuda no fogar atendendo ao establecido nos artigos 20.4 e 57 do citado Real decreto lexislativo polo que se aproba o texto refundido da lei reguladora das facendas locais.1.3 O servizo público de Axuda no fogar configurase como unha prestación do Sistema público de Benestar Social establecida na Lei 39/2006 do 14 de Decembro de Promoción da Autonomía persoal e de Atención as persoas en situación de dependencia e demais normativa estatal de desenvolvemento, Lei 13/2008 de Servizos Sociais de Galicia e demais na normativa de carácter autonómico que desenvolve a Autonomía e atención á dependencia na Comunidade Autónoma, e en especial a Orde de 22 de xaneiro do 2009 pola que se regula o servizo de axuda no fogar (DOG nº22 do 2/02/2009). 1.4 As atencións que se prestan son as reflectidas no Regulamento Municipal do Servizo de axuda no fogar no Concello de A Baña. Constitúe o feito impoñible da taxa a prestación por este concello do servizo público de axuda no fogar. Son suxeitos pasivos desta taxa, en concepto de contribuíntes, as persoas físicas, xurídicas e as entidades a que se refiren o artigo 33 da Lei Xeral Tributaria e 23 da Lei 39/88, de 28 de decembro, que sexan receptoras e se beneficien das prestacións do servizo de axuda no fogar. Responderan solidariamente das débedas tributarias as persoas ou entidades as que se refire o artigo 42 da lei 58/2003, de 17 de decembro, Xeral Tributaria. Serán responsables subsidiarios as persoas ou entidades as que se refire o artigo 43 da Lei 58/2003, de 17 de decembro, Xeral Tributaria. A base impoñible deste tributo calcularase en función do Indicador público de rendas de efectos múltiples (IPREM). 6.1. O prezo/hora queda establecido en 12 €/hora de prestación do servizo. Sen embargo, as tarifas graduaranse segundo o seguinte cadro: 6.2 Sen prexuízo do disposto no numero anterior, poderán preverse excepcións aos criterios xerais nos casos en que a problemática principal atendida sexa a desestructuración familiar e se procure a protección e integración social de menores de idade en risco de exclusión, mediante resolución motivada do órgano competente para acordar a concesión do servizo, da que en todo caso deberá deixarse constancia no correspondente expediente.6.3 Aos efectos deste artigo considerase persoa usuaria aquela para a que se solicite o servizo. No caso de intervención con familias, entenderase como persoa usuaria un dos membros adultos da unidade de convivencia responsables dos menores que formen parte dela.6.4 A capacidade económica das persoas usuarias do servizo de axuda no fogar calcularase en atención a súa renda e, se e o caso, ao seu patrimonio 6.5 A renda valorarase atendendo aos ingresos netos que se perciban, e comprenderan: Os rendementos de traballo, incluídas pensións e prestacións de previsión social, calquera que sexa o seu réxime. Os rendementos de capital mobiliario e inmobiliario. Os rendementos das actividades económicas. As ganancias e perdas patrimoniais.6.6 No caso de que a persoa usuaria tivera cónxuxe parella de feito, as rendas de ambos os dous terán a consideración de rendas computables, entendéndose neste caso por renda persoal a metade da suma dos ingresos de ambos os dous membros da parella.6.7.1 A capacidade económica por razón da renda determinarase dividindo a renda ou rendas computables, de acordo co número anterior, entre a suma das seguintes persoas que conviven: o perceptor ou perceptores de rendas computadas e, se e o caso, o cónxuxe e os ascendentes ou fillos /as menores de 25 anos, ou maiores desta idade en situación de discapacidade, que dependesen economicamente dos citados perceptores.6.7.2 Para o cómputo da renda ou do patrimonio teranse en conta os datos correspondentes a última declaración fiscal dispoñible ou pensión coñecida. A taxa devengarase co comezo da prestación do servizo de axuda no fogar. O período impositivo coincidirá co mes natural, liquidándose o primeiro día do mes natural seguinte, e ratéase por días nos supostos en que a dita prestación non se realice polo mes completo. As liquidacións practicaranse por meses naturais, aboándose cada mensualidade nos cinco primeiros días naturais do mes. A tal efecto e para a prestación do servizo de axuda a domicilio, elaborarase un padrón ou lista cobratoria mensual, na que se reflictan as incidencias ou alteracións respecto do mes anterior. Nos supostos en que a cota tributaria a satisfacer polos suxeitos pasivos sexa igual ou inferior a 10.00€, a Administración poderá acumular a un mesmo suxeito pasivo, as liquidacións tributarias mensuais practicadas ata un máximo de tres cotas tributarias. O pagamento efectuarase mediante cargo na conta corrente ou libreta de aforros que a persoa solicitante ou usuaria do servizo de axuda no fogar deberá indicar no modelo oficial que lle será facilitado polo concello.9.1 a presentación das solicitudes, documentación esixible así como o cálculo dos ingresos da unidade de convivencia, regularanse segundo o disposto na presente ordenanza fiscal e na Ordenanza reguladora do servizo municipal de axuda no fogar.9.2 A forma de prestación do servizo, a súa autorización ou cese, así como a prórroga, regularase de acordo co disposto na Ordenanza reguladora do servizo municipal de axuda no fogar.9.3 A baixa da prestación do servizo terá efectos ao día seguinte en que se pida ou se declare de oficio por esta Administración.9.4. O Concello de A Baña revisará anualmente os prezos base do servizo, e adaptará porcentaxes correspondentes ás aportacións das persoas usuarias segundo as modificacións que poderán emanar dos órganos autonómicos correspondentes. En ambos casos, de darse modificacións, comunicarase por escrito as persoas usuarias. En todo aquilo non sinalado na presente ordenanza, estarase ao disposto nas disposicións xerais aplicables, así como na orde do 22 de xaneiro de 2009, pola que se regula o servizo de axuda no fogar, e disposicións que a complementen ou modifiquen. A Presente Ordenanza derroga expresamente a Ordenanza fiscal aprobada polo Pleno en sesión realizada o día 27 de marzo de 1998 e as súas modificacións posteriores. A Baña, 6 de outubro do 2010 O Alcalde, José Andrés García Cardeso